बोधगया – बिहार में एगो घूमे लायक जगह
बिहार के राजधानी पटना के दक्षिणपूर्व में लगभग १०० किलोमीटर दूर स्थित बोधगया गया जिले से सटल एगो छोट शहर बा। बोधगया में बोधि पेड़ के नीचेतपस्या करत गौतम बुद्ध के ज्ञान के प्राप्ति भईल रहल। तबे से ई स्थल बौद्ध धर्म के अनुयायियन खातिर अत्यंत महत्वपूर्ण हो गईल बा। एकर गिनती चार सबसे महत्वपूर्ण बौद्ध तीरथ में होला बाकी तीन गो अस्थान बा लुम्बिनी, सारनाथ आ कुशीनगर। वर्ष २००२ में यूनेस्को द्वारा ई शहर के विश्व विरासत स्थलघोषित करल गईल।
इतिहास
करीब ५०० ई॰पू. में गौतम बुद्ध फाल्गु नदी के तट परपहुँचनी अउर बोधि पेड़ के नीचे तपस्या करे बईठ गइनी। तीन दिन और रात के तपस्या कईला के बाद उहा के ज्ञान मिलल, जवना के बाद से बुद्ध के नाम से जाने जाए लगनी। एकरा बाद गौतम बुद्ध जी एहिजा ७ हफ्ते अलग अलग जगह पर ध्यान करत बितइनी अउर फेरु सारनाथ जा के धर्म के प्रचार के सुरुआत कइनी। बुद्ध के अनुयायिई लोग बाद में ओह जगह पर जाए के शुरू कइलन लोग जहवा बुद्ध जी वैशाख महीना में पुर्णिमा के दिन ज्ञान के प्राप्ति कइले रहनी। धीरे धीरे ई जगह बोध्गया के नाम से जानल गइल अउर ई दिन बुद्ध पुर्णिमा के नाम से जानल गईल। लगभग 528 ई॰ पू. के वैशाख (अप्रैल-मई) महीना में कपिलवस्तु के राजकुमार गौतम जी सत्य के खोज में घर त्याग दिहनी । गौतम ज्ञान के खोज में निरंजना नदी के तट पर बसल एगो छोट गावँ में आके रुक गइनी। उहा के एही गांव में एगो पीपल के पेड़ के नीचे ध्यान साधना करे लगनी । एक दिन उहा के ध्यान में लीन रहनी कि गांव के ही एगो लईकी सुजाता उनका खातीर एक कटोरा खीर अउर शहद (मधु) लेके अइली। ई भोजन कईला के बाद गौतम फ़िर से ध्यान में लीन हो गईनी । कुछ दिन बाद से ही उनकर अज्ञान के बादल छट गईल अउर गौतम जी के ज्ञान के प्राप्ित भईल। अब उ राजकुमार सिद्धार्थ या तपस्वी गौतम ना रह गईनी बल्कि बुद्ध हो गईनी। बुद्ध जिनका के सब दुनिया के ज्ञान प्रदान करे के रहे । ज्ञान प्राप्ित के बाद उ अगला सात सप्ताह तक उरुवेला के नजदीक ही रहनी अउर चिंतन मनन कईनी। एकरा बाद बुद्ध वाराणसी के पास मे सारनाथ गईनी जहां उहा के आपना ज्ञान प्राप्ित के घोषणा कईनी । बुद्ध कुछ महीने बाद उरुवेला लौट के आ गईनी । यहां पर उनकर पांच गो मित्र अपना अनुयायियों के साथ उनका से मिले अईलन लोग अउर उनसे दिक्षित होखे के प्रार्थना कइलन लोग। ई लोगों के दीक्षित कईला के बाद बुद्ध राजगीर चल गइलन । एकरा बाद भगवान बुद्ध के उरुवेला वापस लौटे के कवनो प्रमाण ना मिलल । दूसरी शताब्दी ईसा पूर्व के बाद उरुवेला के नाम इतिहास में ना आइल। बाद ई गावँ सम्बोधि, वैजरसना या महाबोधि नामों से जानल जाए लागल। बोधगया शब्द के उल्लेख 18 वीं शताब्दी से मिले लगे ला ।विश्वास कइल जाला की महाबोधि मंदिर में स्थापित बुद्ध के मूर्त्ति संबंध स्वयं बुद्ध से बा ।इहो कहल जाला की जब ई मंदिर के निर्माण कईल जात रहल तब एह मे बुद्ध के एगो मूर्त्ति स्थापित करे के भी निर्णय लिहल गईल रहे लेकिन लंबे समय तक कवनो अइसन शिल्पकार ना मिल सकल जे बुद्ध भगवान के आकर्षक मूर्त्ति बना सके। अचानक एक दिन एक व्यक्ित आइलान अउर मूर्त्ति बनावे के इच्छा जाहिर कइलन । लेकिन एकरा खातिर उ कुछ शर्त् भी रखलें । उनकर शर्त ई रहल कि उनकरा के पत्थर के एगो स्तम्भ तथा एगो लैम्प दिहल जाओ । उनकर एगो अउर शर्त्त ई भी रहल की एह काम खातिर छ: महीना के समय दिहल जाओ तथा समय से पाहिले केहू भी मंदिर के दरवाजा ना खोले। सभ बात मान लिहल गईल लेकिन व्यग्र गांव के लोग तय समय से चार दिन पहले ही मंदिर के दरवाजा खोल दिहल । मंदिर के अंदर एक बहुत ही सुंदर मूर्त्ति रहल जेकर हर अंग आकर्षक रहल सिवाय छाती के। मूर्त्ति के छाती वाला भाग अभी तक पूर्ण रुप से तराशल ना गईल रहल । कुछ समय बाद एक बौद्ध भिक्षु मंदिर के अंदर रहे लगलन । एक बार बुद्धउनका सपने में अइलन अऊर कहलन की उ खुद ही मूर्ति के बनवले बाड़न । बुद्ध के ई मूर्त्ति बौद्ध जगत में सर्वाधिक प्रतिष्ठा प्राप्त मूर्त्ति में गिनल जालान । नालन्दा अऊर विक्रमशिला के के मंदिरों में भी एह मूर्त्ति के की प्रतिकृति के स्थापित कइल गईल बा।
महाबोधि मन्दिर
बिहार में महाबोधि के मंदिर के शहर के नाम से जानल जाल । एह गांव के लोग के किस्मत ओह दिन बदल गईल जवना दिन एगो राजकुमार जी सत्य के खोज खातिर आपन राजसिहासन के ठुकरा देलन । बुद्ध के ज्ञान के ई भूमि आज बौद्धों के सबसे बड़े तीर्थस्थल के रुप में प्रसिद्ध हो गईल । आज विश्व के हर धर्म के लोग एहिजा घूमे आवेलें । पक्षियों की चहचहाट के बीच बुद्धम्-शरनम्-गच्छामि के हल्का ध्वनिसे अनोखा शांति मिलेला । एहिजा के सबसे प्रसिद्ध मंदिर महाबोधि मंदिर’ ह । अऊर धर्म तथा सम्प्रदाय के व्यक्ित एह मंदिर में आध्यात्मिक शांति के तलाश में आवेलें । एह मंदिर के यूनेस्को २००२ में वर्ल्ड हेरिटेज साइट घोषित कइले रहलन । बुद्ध के ज्ञान प्रप्ति के २५० साल बाद राजा अशोक बोध्गया आइलन। मानल जाला की उहे एह मंदिर के निर्माण करैले रहन । कुछ इतिहासकार लोगन के मान्यता हां की पह्ली शताब्दी में एह मन्दिर के निर्माण करावल गईल या मरम्मत करावल गईल।
हिन्दुस्तान में बौद्ध धर्म के पतन के साथ साथ एह मन्दिर के लोग भूल गइलन अउर ई मन्दिर धूल और मिट्टी मंे दब गइल रहल । १९वीं सदी में Sir Alexander Cunningham जी एह मन्दिर के मरम्मत करईलन । १८८३ में एह जगह के खुदाई करवलन और काफी मरम्मत के बाद बोधगया के अपना पुरान शानदार अवस्था में लिआवल गईल।
मुख्य आकर्षण
बोध-गया घूमे खातिर दू दिन के समय पर्याप्त बा । अगर आप एक रात ईहा रूकत बानी त एक दिन के समय भी प्रर्याप्त बा । बोध-गया के पास ही एगो शहर बा गया। यहां भी कुछ पवित्र मंदिर बा जवन आप के देखे के चाही । इन दोनों जगह के देखे खातिर कम से कम एक-एक दिन के समय देबे के चाही । एक अतिरिक्त एक दिन नालन्दा और राजगीर के देखे खातिर भी रखे के चाही । बोधगया घूमें के सबसे बढिया समय बुद्ध जयंती (अप्रैल-मई) बा जवन की राजकुमार सिद्धार्थ के जंमदिवस के रुप में मनावल जाला । एह समय पर ईहा होटल में कमरा मिलल बड़ा मुश्किल हो जाला । इस दौरान महाबोधि मंदिर के हजारों कैंडिलों के सहायता से सजावल जाला । ई दृश्य देखल अपने आप में अनोखा अनुभव होला । इस दृश्य के याद आप के जेहन में हमेशा बसल रही । बोधगया में ही मगध विश्वविद्यालय के कैंपस बा । एकरा नजदीक एगो सैनिक छावनी भी बा तथा करीब सात किलोमीटर दूर अन्तराष्ट्रीय एयरपोर्ट बा जहाँ से थाईलैंड, श्रीलंका बर्मा इत्यादि खातिर नियमित साप्ताहिक उड़ान उपलब्ध बाड़ी सन ।
महाबोधि-महावीर-मंदिर समूह
महाबोधि मंदिर
ई मंदिर मुख्य मंदिर के नाम से भी जानल जाला । एह मंदिर के बनावट सम्राट अशोक द्वारा स्थापित स्तूप के समान बा । एह मंदिर में बुद्ध के एगो बहुत बड़ मूर्त्ति स्थापित बा । ई मूर्त्ति पदमासन के मुद्रा में हबा । यहां ई अनुश्रुति प्रचिलत बा कि ई मूर्त्ति ओही जगह स्थापित बा जहां बुद्ध भगवान के ज्ञान निर्वाण (ज्ञान) मिलल रहे । मंदिर के चारों ओर पत्थर के नक्काशीदार रेलिंग भी बनल बा ।ई रेलिंग ही बोधगया में प्राप्त सबसे पुरान अवशेष ह। एह मंदिर परिसर के दक्षिण-पूर्व दिशा में प्राकृतिक दृश्य से समृद्ध एगो पार्क बा जहां बौद्ध भिक्षु ध्यान साधना करेले । आम लोग एह पार्क में मंदिर प्रशासन के अनुमति लेकर ही प्रवेश कर सकेले ।
एह मंदिर परिसर में उ सातो स्थान भी चिन्हित कइल गईल बा । जहां बुद्ध ज्ञान प्राप्ित के बाद सात सप्ताह व्यतीत कइले रहन । जातक कथा में उल्लेखित बोधि वृक्ष भी एहिजे बा । ई एगो बहुत बड़ पीपल के वृक्ष ह । जवन की मुख्य मंदिर के पीछे बा । इहो कहल जाला की बुद्ध भगवान के एही पेड़ के निचे ज्ञान मिलल रहे । अभी जवन पीपल के पेड़ बा उ ओह समय के पेड़ के पांचवा पीढ़ी के हां । मंदिर समूह में सुबह के समय घण्टा के आवाज मन के एगो अजीब सी शांति प्रदान करेला ।
मुख्य मंदिर के पीछे बुद्ध के लाल बलुए पत्थर के 7 फीट ऊंचा एगो मूर्त्ति बा । ई मूर्त्ति विजरासन मुद्रा में बा । ई मूर्त्ति के चारों ओर विभिन्न रंग के पताका लागल बा जवन एगो अलगे अपने आप में आकर्षण प्रदान करेला । कहल जाल की तीसरी शताब्दी ईसा पूर्व में एही जगह पर सम्राट अशोक जी हीरा से बनल राजसिहांसन लगवावाले रहन और एह जगह के धरती के नाभि केंद्र कहले रहलन । इस मूर्त्ति के आगे भूरे बलुए पत्थर पर बुद्ध के विशाल पदचिन्ह बनल बा । बुद्ध के इन पदचिन्ह को धर्मचक्र प्रर्वतन के प्रतीक मानल जाला
बुद्ध जी ज्ञान प्राप्ित कईला के बाद दूसरा सप्ताह एही बोधि वृक्ष के आगे खड़ा अवस्था में बितवल रहन ।यहां पर बुध भगवान के एह अवस्था में एगो मूर्ति भी बनल बिया । एह मूर्त्ति के अनिमेश लोचन कहल जाला । मुख्य मंदिर के उत्तर पूर्व में अनिमेश लोचन चैत्य भी बनल बा ।
मुख्य मंदिर के उत्तरी भाग चंकामाना नाम से जानल जाला । एही स्थान पर बुद्ध ज्ञान प्राप्त कईला के बाद तीसरा सप्ताह बितवाले रहन । अब यहां पर करिया पत्थर के कमल के फूल बनल बा जवन भगवान बुद्ध के प्रतिक मानल जाला ।
महाबोधि मंदिर के उत्तर पश्िचम भाग में एक छतविहीन भग्नावशेष बा जो रत्नाघारा के नाम से जानल जाला । एह स्थान पर बुद्ध ज्ञान प्राप्ित के बाद चौथा सप्ताह बतवले रहलन । दन्तकथाओं के अनुसार बुद्ध यहां गहन ध्यान में लीन रहलन कि अचानक उनका शरीर से प्रकाश के एगो किरण निकलल । प्रकाश के एही रंग के उपयोग विभिन्न देशों द्वारा एहिजा लागल आपना पताका में भी कइल गईल बा।
मानल जाला कि बुद्ध मुख्य मंदिर के उत्तरी दरवाजा से थोड़ी दूर पर स्थित अजपाला-निग्रोधा वृक्ष के नीचे ज्ञान प्राप्ित के बाद पांचवा सप्ताह बतवले रहलन । बुद्ध ने छठा सप्ताह महाबोधि मंदिर के दायीं ओर स्थित मूचालिंडा क्षील के नजदीक व्यतीत कइले रहलन । यह क्षील चारों तरफ से पेड़ से घिरल बा । एह क्षील के मध्य में बुद्ध के मूर्त्ति स्थापित बा । इस मूर्त्ति में एगो बहुत बड़ सांप बुद्ध के रक्षा कर रहल बाड़न । एह मूर्त्ति के संबंध में एगो कथा प्रचलित बा एह कथा के अनुसार बुद्ध प्रार्थना में आतना लीन रहलन कि उनका आंधी आवे के ध्यान ना रहल । बुद्ध जब मूसलाधार बारिश में फंस गइलन तब सांपों का राजा मूचालिंडा अपना निवास से बाहर आइलन अऊर बुद्ध के रक्षा कइलन ।
एह मंदिर परिसर के दक्षिण-पूर्व में राजयातना वृक्ष बा । बुद्ध ज्ञान प्राप्ित के बाद अपना सांतवा सप्ताह एही पेड़ के नीचे बितावले रहलन । एहिजे बुद्ध दो बर्मी (बर्मा के निवासी) व्यापारियों से मिलल रहलन । व्यापारी लोग बुद्ध से आश्रय के प्रार्थना कइलन । एही प्रार्थना के रुप में बुद्धमं शरणम गच्छामि (मैं अपने को भगवान बुद्ध को सौंपता हू) का उच्चारण कइलन । इसी के बाद से ई प्रार्थना प्रसिद्ध हो गईल ।
(महाबोधि मंदिर के पश्िचम में पांच मिनट की पैदल दूरी पर स्थित जवन कि बोधगया के सबसे बड़ अऊर पुरान मठ बा ई मठ 1934 ई॰ में बनवावल गईल रहे । बर्मी विहार (गया-बोधगया रोड पर निरंजना नदी के तट पर स्थित) 1936 ई॰ में बनावल गईल रहे । इस विहार में दू गो प्रार्थना कक्ष बा ।एकरा अलावा एह में बुद्ध के एगो विशाल प्रतिमा भी बा । मूर्ति से ठीक सटल ही थाई मठ बा (महाबोधि मंदिर परिसर से 1किलोमीटर पश्िचम में स्थित)। एह मठ के छत के सोने से कलई कइल गईल बा । एही कारण से एह मठ के गोल्डेन मठ कहल जाला । एह मठ के स्थापना थाईलैंड के राजपरिवार बौद्ध की स्थापना के 2500 वर्ष पूरा होइला पर करववले रहन लोग । इंडोसन-निप्पन-जापानी मंदिर (महाबोधि मंदिर परिसर से 11.5 किलोमीटर दक्षिण-पश्िचम में स्थित) के निर्माण 1972-73 में भईल रहे । एह मंदिर का निर्माण लकड़ी के बने प्राचीन जापानी मंदिरों के आधार पर कइल गईल बा । एह मंदिर में बुद्ध के जीवन में घटी महत्वपूर्ण घटना के चित्र के माध्यम से दर्शावल गईल बा । चीनी मंदिर (महाबोधि मंदिर परिसर के पश्िचम में पांच मिनट की पैदल दूरी पर स्थित) का निर्माण 1945 ई॰ में भईल रहे । एह मंदिर में सोने से बनल बुद्ध की एक प्रतिमा स्थापित बा । एह मंदिर के पुनर्निर्माण 1997 ई॰ में करवाल गईल रहे । जापानी मंदिर के उत्तर में भूटानी मठ स्थित बा । एह मठ के दीवार पर नक्काशी के बेहतरीन काम कइल गईल बा । ईहा सबसे नया बना मंदिर वियतनामी मंदिर बा । ई मंदिर महाबोधि मंदिर के उत्तर में 5 मिनट की पैदल दूरी पर स्थित बा । एह मंदिर के निर्माण 2002 ई॰ में कइल गईल रहे । एह मंदिर में बुद्ध के शांति के अवतार अवलोकितेश्वर के मूर्त्ति स्थापित बा ।
भारत के सबसे ऊंचीं बुद्ध मूर्त्ति
इन मठों और मंदिरों के अलावा कुछ और स्मारक भी यहां देखे लायक बा । इन्हीं में से एगो बा भारत के सबसे ऊंचीं बुद्ध मूर्त्ति जवन की कि 6 फीट ऊंचे कमल के फूल पर स्थापित बा । ई पूरा प्रतिमा एक 10 फीट ऊंचे आधार पर बनल बा । स्थानीय लोग एह मूर्त्ति के 80 फीट ऊंचा मानेलें ।
आसपास के दर्शनीय स्थल
राजगीर
बोधगया आवे वाला लोग के राजगीर भी जरुर घुमे आवे के चाही । एहिजा के विश्व शांति स्तूप देखे में काफी आकर्षक बा । ई स्तूप ग्रीधरकूट पहाड़ी पर बनल बा । एह पर जाए खातिर रोपवे बनल बा । शुल्क मात्र 25 रु. राखल गईल बा । आप सुबह 8 बजे से दोपहर 12.50 बजे तक देख सकत बानी । एकरा बाद दोपहर 2 बजे से शाम 5 बजे तक देखल जा सकत बा । शांति स्तूप के नजदीक ही वेणु वन बा । कहल जाला कि बुद्ध एक बार एहिजो आइल रहुवन । राजगीर में ही प्रसद्धि सप्तपर्णी गुफा बा । जहां बुद्ध के निर्वाण के बाद पहला बौद्ध सम्मेलन के आयोजन भईल रहुवे । ई गुफा राजगीर बस पड़ाव से दक्षिण में गर्म जल के कुंड से 1000 सीढियों की चढाई पर बा । बस पड़ाव से यहां तक जाने का एक मात्र साधन घोड़ागाड़ी ही बा जिसे बिहार में या भोजपुरी में टमटम कहल जाला । टमटम से आधे दिन घूमने का किराया 100 रु. से लेकर 300 रु. तक बा । ई सबके अलावा राजगीर मे जरासंध का अखाड़ा, स्वर्णभंडार (दोनों स्थल महाभारत काल से संबंधित बा) तथा विरायतन भी घूमें लायक जगह बा । घुमे के सब से अच्छा मौसम ठंडा के दिन में बा |
नालन्दा ई स्थान राजगीर से 13 किलोमीटर की दूरी पर स्थित बा । प्राचीन काल में एहिजा विश्व प्रसिद्ध नालन्दा विश्वविद्यालय स्थापित रहल । अब ई विश्वविद्यालय के अवशेष ही दिखाई देला । लेकिन हाल में ही बिहार सरकार ( माननीय मुख्यमंत्री श्री नितीश कुमार ) द्वारा यहां अंतरराष्ट्रीय विश्व विद्यालय खोले के घोषणा कइल गईल रहल अऊर काम पूरा भी हो गईल । यहां एगो संग्रहालय भी बा । एही संग्रहालय में यहां से खुदाई में मिलल अवसेष (सामान ) राखल गईल बा ।
नालन्दा से 5 किलोमीटर के दूरी पर प्रसिद्ध जैन तीर्थस्थल पावापुरी स्थित बा । ई स्थल भगवान महावीर से संबंधित बा । यहां महावीर के एगो भव्य मंदिर बा । नालन्दा-राजगीर आवे पर ईहा जरूर आवे के चाही ।
नालन्दा से ही सटल शहर बिहार शरीफ बा । मध्यकाल में एह जगह के नाम ओदन्तपुरी रहल । वर्तमान में ई स्थान मुस्लिम तीर्थस्थल के रुप में प्रसिद्ध बा । एहिजा मुस्लिम लोग के एगो भव्य मस्जिद बड़ी दरगाह भी बा । बड़ी दरगाह के नजदीक लागेवाला रोशनी मेला मुस्लिम जगत में काफी प्रसिद्ध बा । बिहार शरीफ घुमे आवे वाला लोग के मनीराम का अखाड़ा भी अवश्य घूम लेबे के चाही । स्थानीय लोग के मानना ई बा की अगर ईहा सच्चे दिल से कवनो मन्नत मंगल जाए त उ जरुर पूरा होला ।
आवागमन
गया, राजगीर, नालन्दा, पावापुरी तथा बिहार शरीफ जाए खातिर सबसे अच्छा साधन ट्रेन होइ । ई सब जगह घुमे खातिर भारतीय रेलवे द्वारा एक विशेष ट्रेन बौद्ध परिक्रमा चलावल गईल बिया । ई ट्रेन के अलावे कई गो अऊर ट्रेन जैसे श्रमजीवी एक्सप्रेस, पटना राजगीर इंटरसीटी एक्सप्रेस तथा पटना राजगीर पसेंजर ट्रेन भी ई सब जगह रुके वाली ट्रेन बाड़ी सन । इसके अलावे सड़क मार्ग द्वारा भी यहां आप आ सकेनी ।
हवाई मार्ग
नजदीकी हवाई अड्डा गया (07 किलोमीटर/ 20 मिनट)। इंडियन, गया से कलकत्ता और बैंकाक के साप्ताहिक उड़ान संचालित होला । टैक्सी शुल्क: 200 से 250 रु. के लगभग।
रेल मार्ग
नजदीकी रेलवे स्टेशन गया जंक्शन। गया जंक्शन से बोध गया जाये खातिर टैक्सी (शुल्क 200 से 300 रु.) तथा ऑटो रिक्शा (शुल्क 100 से 150 रु.)
सड़क मार्ग
गया, पटना, नालन्दा, राजगीर, वाराणसी तथा कलकत्ता से बोध गया ख़ातिर बसें चलेली सन ।
bho_Deva bho_Deva mag_Deva bho_Deva san_Deva bho_Deva bho_Deva mai_Deva bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva hin_Deva awa_Deva hin_Deva bho_Deva bho_Deva